מוזיקה תעשייתית

מוזיקה תעשייתית או אינדסטריאל (באנגלית: Industrial music או Industrial) הוא ז'אנר מוזיקלי הנשען על צלילים ונושאים קשים, מכניים, טרנסגרסיביים או פרובוקטיביים. אתר המוזיקה AllMusic מגדיר מוזיקה תעשייתית כ"מיזוג השוחק והאגרסיבי ביותר של מוזיקת רוק ומוזיקה אלקטרונית [שהיה] בהתחלה שילוב של ניסויי אלקטרוניקה אוונגרדיים (מוזיקת טייפ, מוזיק קונקרט, רעש לבן, סינתיסייזרים, סקוונסרים וכו') ופרובוקציות של פאנק..." המונח נטבע לראשונה באמצע שנות ה-70 של המאה ה-20 עם הקמתה של חברת התקליטים אינדסטריאל רקורדס  על ידי מונטה קזזה  וחברי Throbbing Gristle.

האמנים התעשייתיים הראשונים התנסו בנויז ובנושאים שנויים במחלוקת מבחינה אסתטית, הן מבחינה מוזיקלית והן מבחינה ויזואלית, כמו פשיזם, פאראפיליה ותורת הנסתר. בין המוזיקאים הבולטים שניגנו בז'אנר זה ניתן למנות את Throbbing Gristle, מונטה קזזה , SPK , קברט וולטייר, בויד רייס  ו-Z'EV .V.Vale. Re/Search #6/7: Industrial Culture Handbook, 1983.  באלבום הבכורה של Throbbing Gristle מ-1977, The Second Annual Report, הם טבעו את הסיסמה "מוזיקה תעשייתית לתעשיינים". סצנת המוזיקה התעשייתית התפתחה חזק גם בשיקגו, עם הקמתה של חברת התקליטים ווקס טראקס! רקורדס . התפתחות הז'אנר הופשע ממוזיק קונקרט, מוזיקת עולם, מופעי הרוק של פאוסט , קרפטוורק, הוולווט אנדרגראונד ואלבום המוזיקה של לו ריד משנת 1975, Metal Machine Music.

בעוד שהמונח יושם בעצמו על ידי קבוצה קטנה של קבוצות ויחידים הקשורים לתקליטים תעשייתיים בסוף שנות ה-70, הוא כולל גם אמנים שהושפעו מהתנועה המקורית או מאסתטיקה "תעשייתית"."... journalists now use 'industrial' as a term like they would 'blues.'"—Genesis P-Orridge, RE/Search #6/7, p. 16. עם הזמן, השפעתו של הז'אנר התפשטה והשפיעה על ז'אנרים אחרים, כגון מוזיקת אמביינט, מוזיקת סינתיסייזרים ומוזיקת רוק, וכן יצרה ז'אנרים נוספים, כגון אלקטרו-אינדסטריאל, אינדסטריאל רוק  ואינדסטריאל מטאל.

 קישורים חיצוניים 

 הערות שוליים 

קטגוריה:שנות ה-1970 במוזיקה